கேள்வி: ரேணுகா சகானே - ஆரம்ப கால வாழ்க்கை பற்றி நீங்கள் என்ன அறிந்துள்ளீர்கள்?
பதில்: ரேணுகா சகானே மும்பை ஒரு மராத்தியர் குடும்பத்தில் பிறந்தார். இவரின் தந்தை, லெப்டினன்ட் விஜய் குமார் சகானே, இந்தியக் கடற்படையில் அதிகாரியாக இருந்தார். இவரின் தாயார், சாந்தா கோகலே, ஒரு நாடக ஆளுமையும் மற்றும் திரைப்பட விமர்சகரும் ஆவார். முக்கியமாக மராத்தி நாடகங்களில் பணியாற்றுகிறார். ரேணுகாவின் இளம் வயதிலேயே இவரின் தாயார் தனது கணவரை விவாகரத்து செய்துவிட்டு திரைப்படத் தயாரிப்பாளரான அருண் கோப்கர் என்பவரை மணந்தார். இரண்டாவது திருமணமும் விவாகரத்தில் முடிந்தது. ரேணுகா, மும்பையின் செயின்ட் சேவியர் கல்லூரியில் உளவியல் இளங்கலை பட்டமும், மும்பை பல்கலைக்கழகம் மருத்துவ உளவியலில் முதுகலைப் பட்டமும் பெற்றார்.
கேள்வி: ரேணுகா சகானே - சொந்த வாழ்க்கை பற்றி நீங்கள் என்ன அறிந்துள்ளீர்கள்?
பதில்: ரேணுகா இரண்டு முறை திருமணம் செய்து கொண்டார். இவரது முதல் திருமணம் மராத்தி நாடக எழுத்தாளரும் இயக்குனருமான விஜய் கெங்கரே என்பவருடன் நடந்தது. ஆனால் திருமணம் நீண்ட காலம் நீடிக்கவில்லை. விரைவில் இவர்கள் விவாகரத்து பெற்றனர். பின்னர் பாலிவுட் நடிகரான அசுதோஷ் ராணாவை (அசல் பெயர் அசுதோஷ் நீக்ரா) மணந்தார். இவர்களுக்கு சௌர்யமான் நீக்ரா மற்றும் சத்யேந்திர நீக்ரா என இரு மகன்கள் உள்ளனர்.
கேள்வி: ரேணுகா சகானே - தொழில் குறித்து விரிவாக சொல்லுங்கள்.
பதில்: ரேணுகா சகானே, ''ஹச் சன்பைச்சா பாவ்'' என்ற மராத்தித் திரைப்படத்துறை மூலம் தனது நடிப்பு வாழ்க்கையைத் தொடங்கினார். பின்னர் மிகவும் பிரபலமான இந்தி மொழி தொலைக்காட்சி நிகழ்ச்சியான சுரபி (தொலைக்காட்சித் தொடர்) இரண்டு தொகுப்பாளர்களில் ஒருவராக பணியாற்றினார். இந்தியாவில் தூர்தர்ஷன் மட்டுமே தொலைக்காட்சி நிறுவனமாக இருந்த காலக்கட்டத்தில் இவரது புன்னகை மூலம் பிரபலமடைந்தார். மேலும் ரேணுகா நிச்சயமாக 1980 களில் மிகவும் பிரபலமான தொலைக்காட்சி ஆளுமைகளில் ஒருவராக இருந்தார். 1994ல் சுரபியை தொகுத்து வழங்கும் போது ரேணுகாவுக்கு ஹம் ஆப்கே ஹைன் கௌன் படத்தில் நடிக்கும் வாய்ப்பு கிடைத்தது. படத்தில் இவரது பாத்திரம் மிகவும் பாராட்டப்பட்டது. பின்னர், "அபோலி" என்ற மராத்தித் திரைப்படத்தில் நடித்தார். இப்படத்திற்காக பரவலான பாராட்டைப் பெற்றதோடல்லாமால் 1995 ஆம் ஆண்டின் மராத்தி பிலிம்பேர் விருதுகளில் சிறந்த நடிகைக்கான பிலிம்பேர் விருதையும் வென்றார். ரேணுகா சகானே பல மராத்திய மொழி படங்களில் நடித்துள்ளார். ''ரீட்டா'' என்ற மராத்தித் திரைப்படம் மூலம் இயக்குநராகவும் அறிமுகமானார். இவரின் தாயார் சாந்தா கோகலேயின் ''ரீட்டா வெலிங்கர்'' என்ற புதினம் (இலக்கியம்) தழுவி எடுக்கப்பட்டது. பின்னர் ''சர்க்கஸ்'' என்ற தொலைக்காட்சித் தொடரில் நடித்தார். பின்னர் ''இம்திஹான்'' என்ற தொடரில் இவரது நடிப்பு பரவலாக பாராட்டப்பட்டது. 2021 ஆம் ஆண்டு வெளியான திரிபங்கா (திரைப்படம்) என்ற படத்தையும் இயக்கியிருந்தார்.